open-index/open-wikipedia-markdown huggingface dataset:
Püksid

**Püksid** (ka *püks*) on alakeha kattev pikkade, poolpikkade või lühikeste säärtega pealisrõivas, samuti vastav alusrõivas (ka ilma säärteta).

## Ajaloost
Vanimad teadaolevad püksid olid pikad, alt veidi kitsenevate säärtega. Need olid Ida-Euroopas põlises kasutuses. Eesti mehed kandsid suviti linaseid või takuseid, talviti villaseid pikki pükse. Selliseid pükse kanti veel 19. sajandil Lõuna-Eestis, kus neid nimetati kaatsad ja kaltsad ning saartel, kus pükste nimeks olid uusad. 

17. sajandil tulid Põhja-Eestis kasutusele avarad põlve all krookes säärega põlvpüksid, mille kandmine levis 18. sajandil üle kogu maa.  19.sajandil ilmusid moodi põlvpükste eri variant kintspüksid, mis olid külgedelt tehtud õmbluste tõttu ümber keha liibuvad. Võrumaal ja osaliselt Saaremaal kanti pikki täislakaga (käisid lahti mõlema külje pealt) ja ka poole lakaga pükse.

Kui varasemad püksid olid lambamustad, -pruunid või hallid, siis kintspüksid õmmeldi peamiselt potisinisest riidest. Põhja- ja Lääne-Eestis tehti pükse ka kitsajoonelisest sini-valge(punase)triibulisest riidest või peeneruudulisest riidest.

19. sajandi III veerandil hakati Eestis kandma rahvusvahelises moes valdavaks olnud pikki pükse. 

## Vaata ka
*aluspüksid
*dressipüksid
*haaremipüksid
*kaatsad
*kaltsad
*kintspüksid
*pepuvahepüksid
*põlvpüksid
*teksad
*uusad
*viigipüksid

## Viited

## Välislingid
*Villased püksid 1920 a Eesti Põllumajandusmuuseum
* Naiste püksid
* Meeste püksid
Preparaat

**Preparaat** on laboratoorselt või tööstuslikult valmistatud või puhastatud eriotstarbeline aine (sageli ravim). 

Preparaate võidakse kasutada nii meditsiinis, põllumajanduses (nt umbrohutõrjeks) jne.

## Vaata ka
*Prepareerimine

## Viited
Preparaat (täpsustus)

Sõna "**preparaat**" võib tähendada mitut asja.

***[[Preparaat]]** on laboratoorselt või tööstuslikult valmistatud või puhastatud eriotstarbeline aine (sageli ravim).
***Preparaat** on uurimiseks ette valmistatud aine, selle koostis- või struktuuriosa. 
**Mikroskoobipreparaat
**Püsipreparaat
**Äigepreparaat
***Preparaat** on eriliselt töödeldud demonstreerimiseks säilitatav surnud organism või selle osa. 
**Kuivpreparaat
**Märgpreparaat

## Kirjandus
*Eesti kirjakeele seletussõnaraamat, 2009.  http://www.eki.ee/dict/ekss/
Punalehikulised

**Punalehikulised** (*Entolomataceae*) on sugukond šampinjonilaadsete seltsist. 

Sugukonnas on kokku üle 1500 liigi. 

## Perekonnad
**[[Alboleptonia]]*
**[[Entocybe]]*
**Entoloma* – punalehik 
**Rhodocybe* – punaheinik
**[[Clitocella]]*
**[[Clitopilopsis]]*
**Clitopilus* – harmik
**[[Rhodophana]]*
**[[Rhodophyllus]]*

## Välislingid
* Punalehikulised andmebaasis eElurikkus
Johan Linde

**Johan Tanel Tõemeel Linde** (sündinud 27. juunil 1983 Adelaide'is) on Austraalia poksija, päritolult eestlane.

Ta sai 2002. aastal Austraalia meistrivõistlustel raskekaalus (kuni 91 kg) noorte klassis hõbemedali.

Ta oli üliraskekaalus (üle 91 kg) Austraalia meister 2012. aastal ning sai hõbemedali 2013. aastal ja pronksmedali 2014. aastal.

Linde osales üliraskekaalus (üle 91 kg) 2012. aasta Londoni olümpiamängude poksivõistlustel, kuid kaotas 1. ringis oma kohtumise ja jäi edasisest medaliheitlusest välja.

Linde osales üliraskekaalus (üle 91 kg) 17. maailmameistrivõistlustel (Almatı 2013), kuid kaotas 2. ringis oma kohtumise ja jäi edasisest medaliheitlusest välja.

## Viited

## Välislingid
*Johan Linde Austraalia 2012. aasta Londoni olümpiavõistkonna kodulehel. Inglise keeles
* 
*Veiko Visnapuu. ""Burgeri" edu: eestlasest poksija pääses olümpiale". Eesti Päevaleht, 12. aprill 2012
Frederic Edwin Church

**Frederic Edwin Church** (4. mai 1826 Hartford – 7. aprill 1900 New York) oli USA maalikunstnik.

Ta viljeles maastikumaali.


Pilt:Oosisoak_Frederic_Edwin_Church.jpg|"Oosisoak", 1861
Pilt:Frederic_Edwin_Church_-_Der_Eisberg_-_1891.jpeg|"Jäämägi", 1891
Pilt:Frederic Edwin Church - Aurora Borealis - Google Art Project.jpg|"Aurora Borealis", 1865
Pilt:Rainy_Season_in_the_Tropics_Frederic_Edwin_Church.jpg|"Vihmaperiood troopikas", 1866


## Vaata ka
* Frederic Edwin Churchi teoste loend

## Välislingid
Tallinna Ülikooli eesti keele ja kultuuri instituut

**Tallinna Ülikooli Eesti Keele ja Kultuuri Instituut** oli Tallinna Ülikooli instituut.

Instituut loodi Tallinna Ülikooli struktuurireformi käigus eesti filoloogia osakonna baasil alates 1. jaanuarist 2008. Järgmise struktuurireformiga läks see Tallinna Ülikooli humanitaarteaduste instituudi koosseisu.  

## Vaata ka
*Eesti Keele Instituut
*Eesti Instituut

## Välislingid
*Instituudi koduleht
Keele ja Kirjanduse Instituut

**Keele ja Kirjanduse Instituut** (KKI) oli Eesti NSV Teaduste Akadeemia instituut. 

Selle instituudi baasil loodi 1993. aastal Eesti Keele Instituut.

## Vaata ka
*Keele ja Kirjanduse Instituudi uurimused

## Kirjandus
* Eeva Ahven  "Pilk paberpeeglisse: Keele ja Kirjanduse Instituudi kroonika 1947–1993". Toimetaja Maria-Maren Sepper. Eesti Keele Sihtasutus, Tallinn 2007, 1414 lk; ISBN 9789985791776
Auris Rätsep

**Auris Rätsep** (sündinud 2. jaanuaril 1969 Paides) on Eesti ettevõtja.

Lõpetas 1987. aastal Tallinna 7. Keskkooli (hilisem Tallinna Inglise Kolledž) ja on TIK Vilistlaskogu liige, 2015. aastal algatas koolis tegutsenud sulgpallitreener Koit Muru mälestusturniiri (Muruturniir, www.muruturmiir.ee) traditsiooni.

Töötanud 1989–1990 Kommertskeskuses INREKO Eesti ja Venemaa kaubandusspetsialistina, 1990–1993 INREKO Laeva AS / Lindaliini (Linda Line / Estonian New Line) reisijateveo osakonna looja ja juhatajana ning 1993 Olari Taali meeskonnas Eesti Hoiupanga müügijuhina. 

1993. aastal asutas plaadifirma Aidem Pot (Records). Asutas koos Tiit Trevega 1999. aastal festivali "Hea Toidu Festival – Grillfest" ja on alates 2007. aastast selle peakorraldaja (Eesti Festivalid).  

1998. aastal asutas koos Ivar Männikuga Eesti popmuusika aastaauhinna Kuldne Plaat (www.kuldneplaat.ee).  

Eesti Barbecue Assotsiatsiooni, Eesti Grilliliidu (www.grilliliit.ee) ja Avalike ürituste korraldajate liidu (www.liit.ee) asutaja.  

Eesti Messid (www.eestimessid.ee), Eesti Festivalid (www.eestifestivalid.ee), Eesti Konverentsid (www.eestikonverents.ee) ja Eesti Kontserdid (www.eestikontserdid.ee) asutaja.
Nikolai Žukovski

**Nikolai Žukovski** (vene keeles Николай Егорович Жуковский, *Nikolai Jegorovitš Žukovski*; 17. jaanuar (vkj 5. jaanuar) 1847 Orehhovo, Pokrovi maakond, Vladimiri kubermang, praegune Sobinka rajoon, Vladimiri oblast – 17. märts 1921 Moskva) oli Venemaa mehaanikateadlane ja matemaatik, kes tegutses aero- ja hüdrodünaamika alal.

Žukovski oli Peterburi Teaduste Akadeemia korrespondentliige. Teda tuntakse kui Venemaa lennunduse isa.

## Haridustee
* 1858 alustas õpinguid Moskva 4. gümnaasiumis, mille lõpetas 1864.
* 1868 lõpetas Moskva ülikooli matemaatika-füüsikateaduskonna.
* 1876 sai magistrikraadi, magistritöö teema oli "Vedela keha kinemaatika".
* 30. aprillil 1882 kaitses doktoritöö «О прочности движения» (*O protšnosti dviženija*) rakendusmatemaatikas, vabatõlkes võiks pealkiri olla 'liikumise tugevusest (vastupidavusest)'.

## Õpilased
Žukovski oli Moskva ülikooli professor. Tema õpilaste hulgas on Jānis Akermanis (John D. Akerman), Aleksandr Arhangelski, Leonid Assur, Nikolai Delone, Aleksandr Mikulin, Leonid Leibenzon, Boriss Stetškin, Sergei Tšaplõgin ja Andrei Tupolev.

## Tunnustus
*1894 Keiserlik Peterburi Teaduste Akadeemia korrespondentliige
*1905–1921 Moskva matemaatikaühingu president (*Московское математическое общество*)
*1910 Tartu ülikooli auliige
*1910 Moskva ülikooli teeneline professor

## Mälestuse jäädvustamine

Tema nime kannavad Aero- ja Hüdrodünaamika Keskinstituut ehk TsAGI (ЦАГИ – Центральный аэрогидродинамический институт им. профессора Н. Е. Жуковского, Professor N. J. Žukovski nimeline Aero- ja Hüdrodünaamika Keskinstituut) ja Žukovski linn ning Kuu kraater taevakeha tagaküljel, Õhujõudude Inseneriakadeemia, Žukovski rahvusvaheline lennujaam (IATA: ZIA, ICAO: UUBW) (*Международный аэропорт «Жуко́вский»*) (55°33′12″ 38°09′06).
## Vaata ka
* Kutta-Žukovski teoreem
* Žukovski Lennuväe Akadeemia
* MAGI
* NACA – *National Advisory Committee for Aeronautics*
* L’Etablissement Central de l’Aérostation Militaire Meudonis, Pariisi eeslinnas
* Tiivaprofiil
* Tuuletunnel


File:Museum of Moscow Aviation Institute 2016-02-02 009 (cropped).JPG
File:Nikolay Zhukovsky.jpg
File:Airfoil geometry.svg


## Viited

## Välislingid
*Nikolai Žukovski
*Nikolai Egorovich Zhukovsky
*2003, S. Strizhevsky, Nikolai Zhukovsky: Founder of Aeronautics, "The Father of Russian Aviation"
*TsAGI ajalugu 
*Avioprofiilide teatmik
*22. mai 2014, Мосфильм 1950, Жуковский, youtube.com
West Bromwich

**West Bromwich** on linn Inglismaal West Midlandsi linnkrahvkonnas Sandwellis.

Linn asub 8 km Birminghamist loodes. 2001. aastal elas West Bromwichis 136 940 inimest.

## Ajalugu
West Bromwichi on esmamainitud "Viimsepäevaraamatus" 1086. aastal. 12. sajandist oli seal benediktlaste klooster.

19. sajandil avastati kivisöe leiukohad ning linn kasvas tänu tööstusele kiirelt. 1950. ja 1960. aastatel asus linna märkimisväärne hulk immigrante Indiast ning Kariibi mere saartelt. 1970.–1980. aastate majanduslangus sundis sulgema mitmeid kohalikke tehaseid. 20. sajandi lõpuaastatest on piirkonnas loodud uusi ettevõtteid, mis on veidi leevendanud tööpuudust, kuid see on siiski kogu linnkrahvkonna suurim ning on 2008. aastast uue majanduslanguse tõttu jälle kasvanud.

## Viited

## Vaata ka
* West Bromwich Albion FC
Barnsley

**Barnsley** on linn Inglismaal Lõuna-Yorkshire'i linnkrahvkonna Barnsley ringkonnas.

Linn asub 19 km Sheffieldist põhjas, 27 km Leedsist lõunas ja 23 km Doncasterist läänes. 2001. aastal elas Barnsleys 71 599 inimest.

Barnsley oli varem eeskätt kivisöe kaevandamise ja klaasivalmistamisega tegelev tööstuslinn. 20. sajandil nende tööstusharude tähtsus vähenes. Barnsleys on pikk puhkpilliorkestrite traditsioon.

## Vaata ka
*Barnsley FC
Sinsheim

**Sinsheim** on linn Saksamaal Baden-Württembergi liidumaal.

Linn asub 22 km Heidelbergist kagus ja 28 km Heilbronnist loodes. 2010. aastal elas Sinsheimis 35 392 inimest.

Linna peamised vaatamisväärsused on auto- ja tehnikamuuseum, mida külastab üle miljoni inimese aastas, ja keskaegne vanalinn.

Tehnikamuuseumi lähedal asub 30 000 pealtvaatajat mahutav jalgpallistaadion, mis on klubi TSG 1899 Hoffenheim kodustaadion.

## Viited
Nikolaus Friedrich Hermann Spindler

**Nikolaus Friedrich Hermann Spindler** (ka **Nikolai Spindler**; 24. jaanuar / 5. veebruar 1831 Haljala – 15. november / 27. november 1894 Kursi) oli Eestimaa vaimulik.

Ta õppis Gahlnbäcki erakoolis, aastatel 1844–1848 Tallinna gümnaasiumis ning aastatel 1848–1849 Tartu Ülikoolis filoloogiat ja aastatel 1849–1852 usuteadust. Pärast ülikooli lõpetamist tegutses koduõpetajana Harku mõisas ja Tallinnas. Aastal 1855 oli ta prooviaastal Tallinna Püha Vaimu koguduses, seejärel reisis Saksamaal. Ordineeriti 17. novembril / 29. novembril 1857 õpetajaks.

Ta oli aastatel 1857–1870 Harju-Madise ja Harju-Risti koguduse õpetaja. Aastatel 1870–1878 oli ta Harju-Madise koguduse õpetaja, olles samal ajal Lääne-Harju praostkonna praost ning aastatel 1872–1878 Eestimaa konsistooriumi assessor. Aastatel 1878–1880 oli ta Kuressaare Laurentiuse koguduse abiõpetaja ja gümnaasiumi usuõpetuse ülemõpetaja. Aastal 1880 oli ta Tartu gümnaasiumi usuõpetuse ülemõpetaja, aastatel 1881–1894 Tartu linna vikaarõpetaja ja vangla vaimulik.

## Isiklikku
Tema isa Georg Wilhelm Spindler oli Haljala Püha Mauritiuse koguduse õpetaja, vend Bernhard Justus Thomas Spindler oli Lihula ja Kirbla Püha Nikolause koguduse õpetaja, vennapoeg Hermann Spindler oli Ridala Püha Maarja Magdaleena koguduse õpetaja, vennapoeg Friedrich Spindler oli Haapsalu Püha Johannese koguduse õpetaja, hiljem fotograaf ja ajalehe Revaler Zeitung toimetaja. Poeg August Friedrich Spindler oli arst.

## Viited
Coventry

**Coventry** on linn Inglismaal West Midlandsi linnkrahvkonnas.

See on suuruselt Inglismaa üheksas ja kogu Suurbritannia üheteistkümnes linn. Coventry elanike arv koos ümbritsevate aladega (linnkrahvkonna linnaosa) oli 2010. aastal 315 800.

Coventry asub 153 km Londoni keskusest loodes ja 31 km Birminghamist idas.

Coventry sõlmis maailma esimese sõpruslinna sideme Stalingradiga Teise maailmasõja ajal.

Linnas tegutsevad Coventry Ülikool ja Warwicki Ülikool.

Linna lähedal Bagintoni külas asub Coventry lennujaam.

## Vaata ka
*Coventry City FC

## Viited
Allan Jakobi

**Allan Jakobi** (sündinud 26. jaanuaril 1973) on eesti akordionist.

Ta õppis akordionimängu Georg Otsa nimelises Tallinna Muusikakoolis. Jakobi mängib nii klassikalist kui ka džässiimprovisatsiooni ning viljeleb eri stiile.

Jakobi on ansambli Apelsin akordionimängija.

## Viited
Zera Yacob Amha Selassie

**Zera Yacob Amha Selassie** (sündinud 17. augustil 1953 Addis Abebas) on Etioopia keiserliku perekonna pea (Etioopia kroonprints) alates 17. veebruarist 1997.

Ta on viimase keisri Haile Selassie I pojapoeg. Ta on abielus Nunu Getaneh'ga ja neil on üks tütar, printsess Lideta Zara Yacob.

## Välislingid
*The Crown Council of Ethiopia
*Imperial Ethiopian College of Heraldry of the Solomonic Crown
*The Royal Ark
Hermann Spindler

**Hermann Spindler** (15. detsember/27. detsember 1860 Lihula – 18. aprill/30. aprill 1893 Ridala) oli Eesti vaimulik.

Ta õppis aastatel 1875–1879 Tallinna toomkoolis ja 1879–1886 Tartu Ülikooli usuteaduskonnas. Ordineeriti 1. veebruaril / 13. veebruaril 1887 õpetajaks.

Ta oli aastatel 1886–1887 Vändra ja Käru koguduse adjunktõpetaja, 1887–1888 Mihkli Miikaeli koguduse adjunktõpetaja ja 1888–1893 Ridala Püha Maarja Magdaleena koguduse õpetaja.

## Isiklikku
Tema isa Bernhard Justus Thomas Spindler oli Lihula ja Kirbla Püha Nikolause koguduse õpetaja, vanaisa Georg Wilhelm Spindler oli Haljala Püha Mauritiuse koguduse õpetaja, onu Nikolaus Friedrich Hermann Spindler oli Harju-Madise ja Harju-Risti koguduse õpetaja, vend Friedrich Spindler oli Haapsalu Püha Johannese koguduse õpetaja, hiljem fotograaf ja ajalehe Revaler Zeitung toimetaja.

## Viited
Friedrich Spindler

**Friedrich Spindler** (ka **Fritz Spindler**; 2. august/14. august 1866 Lihula – 6. november 1920 Garmisch-Partenkirchen) oli Eesti vaimulik ja baltisaksa ajakirjanik.

Ta on õppinud Kollmanni Gümnaasiumis ja aastatel 1883–1887 Tartus gümnaasiumis. Tartu Ülikoolis õppis ta aastal 1887 arstiteadust, aastal 1888 keemiat ja aastatel 1890–1894 usuteadust. Prooviaastal oli ta aastal 1895 Kuusalu, Nissi ja Narva Aleksandri koguduses. Ordineeriti 10. märtsil/22. märtsil 1896 Tallinnas õpetajaks.

Ta oli aastatel 1896–1898 Eestimaa vikaarõpetaja, aastatel 1898–1906 oli ta Haapsalu Püha Johannese koguduse õpetaja.

Aastal 1906 lahkus ta vaimulikuametist. Seejärel oli ta aastal 1908–1918 Tallinnas fotograaf, samuti oli ta ajalehe Revalsche Zeitung toimetaja. Elu lõpus elas ta Garmisch-Partenkirchenis, kus ta ka suri.

## Isiklikku
Tema isa Bernhard Justus Thomas Spindler oli Lihula ja Kirbla Püha Nikolause koguduse õpetaja, vanaisa Georg Wilhelm Spindler oli Haljala Püha Mauritiuse koguduse õpetaja, onu Nikolaus Friedrich Hermann Spindler oli Harju-Madise ja Harju-Risti koguduse õpetaja, vend Hermann Spindler oli Ridala Püha Maarja Magdaleena koguduse õpetaja.

## Viited
Jette

**Jette** on kohaliku omavalitsuse üksus (vald) Belgias Pealinna Brüsseli piirkonnas.

## Sõpruslinnad
* – Sidi Bibi
* –  Jojutla

## Viited

## Välislingid

* Jette koduleht
Kardheinalised

**Kardheinalised** (*Ceratophyllaceae*) on sugukond kaheidulehelisi taimi, mis kuulub vanema klassifikatsiooni järgi seltsi tulikalaadsed. 2009. aasta APG III süsteem liigitab sugukonna kardheinalaadsete  seltsi.

Sellesse sugukonda kuulub ainult üks perekond –  kardhein. See on Eesti pärismaises taimestikus esindatud kahe liigiga.

## Viited
Näsiniinelised

**Näsiniinelised** (*Thymelaeaceae*) on sugukond seltsist mürdilaadsed.

Sellesse sugukonda kuulub umbes 50 perekonda kokku umbes 900 liigiga.

Sugukond on Eesti pärismaises taimestikus esindatud ühe liigiga – näsiniin.

## Perekondi
**Daphne* – näsiniin
**Gyrinops* – näsipuu
**Wikstroemia* – näsipõõsas
Mürdilaadsed

**Mürdilaadsed** (*Myrtales*) on selts kaheidulehelisi taimi.

## Klassifikatsioon
### Cronquisti süsteem
Cronquisti süsteemis  klassifitseeritakse mürdilaadsete seltsi järgmised taime sugukonnad:
* *[[Combretaceae]]*
* *[[Crypteroniaceae]]*
* *Lythraceae* – kukesabalised
* *[[Melastomataceae]]*
* *[[Myrtaceae]]*
* *[[Oliniaceae]]*
* *Onagraceae* – pajulillelised
* *[[Penaeaceae]]*
* *[[Punicaceae]]*
* *[[Sonneratiaceae]]*
* *Thymelaeaceae* – näsiniinelised
* *[[Trapaceae]]*. 

### APG süsteem (1998)
APG süsteemis (1998) klassifitseeritakse mürdilaadsete seltsi järgmised taime sugukonnad:
**[[Alzateaceae]]*
**[[Combretaceae]]*
**[[Crypteroniaceae]]*
**[[Heteropyxidaceae]]*
**Lythraceae* – kukesabalised 
**[[Melastomataceae]]
**Memecylaceae*
**Myrtaceae*
**Oliniaceae*
**Onagraceae* – [[pajulillelised]]
**Penaeaceae*
**Psiloxylaceae*
**Rhynchocalycaceae*
**Vochysiaceae*

===APG III süsteem===
[[APG III süsteem]]is klassifitseeritakse mürdilaadsete seltsi järgmised taime sugukonnad:
**Alzateaceae*
**Combretaceae*
**Crypteroniaceae*
**Heteropyxidaceae*
**Lythraceae* – [[kukesabalised]]
**Melastomataceae
**[[Myrtaceae]]*
**[[Oliniaceae]]*
**Onagraceae* – pajulillelised
**[[Penaeaceae]]*
**[[Psiloxylaceae]]*
**[[Rhynchocalycaceae]]*
**[[Vochysiaceae]]*
Siiri Iismaa

**Siiri Epp Iismaa** (sündinud Canberras) on eesti päritolu Austraalia molekulaarbioloog ja biokeemik.  

Töötades Austraalias ja USA-s on ta uurinud mitmeid olulisi bioloogilise tähtsusega proteiine ja tema uurimustulemused on edukalt selgitanud nende proteiinide struktuuri ja funktsiooni ensümoloogilisel ja füsioloogilisel tasemel. 

Canberras sündinud Siiri Epp Iismaa on teise põlve väliseestlane. Tema vanemad töötasid meditsiinis ja see mõjutas laste elukutsevalikut: kõik kolm tütart tegelevad teadusega. Siiri Iismaa alustas tööd põllumajandustaimede geeniuuringutega ja sellest ajast on tema nimel mitu ristikheina patenti. 

Viimasel ajal on dr Iismaa uurinud proteiini TG2 ja leidnud, et TG2 kuju ja asukoht mõjutavad tema tegevust. TG2 on pikliku kujuga ning see seob ennast mitmesuguste retseptorite külge, aidates nende kaudu naha haavadel ja silma võrkkesta kriimustustel paraneda ning soodustades südamelihase paranemist pärast infarkti. TG2 kuju raku sees on enamasti kokku tõmbunud, aga kui TG2 seob ennast kaltsiumiga, siis muutub selle kuju pikerguseks. Kusjuures tal on eriline ensümaatiline tegevus, mida tal väljaspool rakku tavaliselt ei ole. Selle tegevusega TG2 muudab teisi proteiine rakus ja kui seda ensümaatilist tegevust aktiveeritakse peaajuvähirakus, siis vähirakk enam ei jagune. 

Hiljuti on dr Iismaa leidnud oma uurimisrühmaga, kuidas südamelihase raku pinnal olevat alfa1-adrenoretseptori aktiveerimine toimetab kaltsiumi südamelihase rakku ja võimaldab südame kokkutõmbumist. Alfa1-adrenoretseptorite aktiveerimine aitab haigel südamel kokku tõmbuda, kui beeta‐adrenoretseptorid südamelihase raku pinnal kahanevad, näiteks pärast isheemiatõbe, infarkti või südamepuudulikkuse puhul. Praegu dr Iismaa ja tema töörühm uurivad, miks südamelihase rakud tekivad kindlal hulgal organismi embrüonaalses eas ning ei jagune lapsepõlvest saadik ja miks neid ei asendata ka hävimise korral, näiteks pärast infarkti. Tegemist on südamelihase raku pinnal oleva retseptoriga. Esialgsed uurimustulemused näitavad, et pärast infarkti, kui selles retseptoris on mutatsioon, mis väldib retseptori korralikku töötamist, siis südamelihase rakud jagunevad ja asendavad hävitatud rakke. Dr Iismaa püüab leida kliinikus kasutamiseks sobivat vahendit, mis takistaks selle retseptori mõju südamelihases pärast infarkti.

## Välislingid
*"Püramiidi tipus" ETV, 15. aprill 2012
Wigan

**Wigan** on linn Inglismaal Suur-Manchesteri linnkrahvkonnas.

Linn asub 13 km Boltonist edelas, 16 km Warringtonist põhjas ja 26 km Manchesterist idaloodes. 2001. aastal elas linnas 81 203 inimest.

## Viited

## Vaata ka
* Wigan Athletic FC
Bradford

**Bradford** on linn Inglismaal Lääne-Yorkshire'i linnkrahvkonnas.

Linn asub 14 km Leedsist läänes ja 26 km Wakefieldist loodes. 2001. aastal elas Bradfordis 293 717 inimest.

## Vaata ka
* Bradford City AFC
* Bradfordi Eesti Näitering

## Viited

## Välislingid
Mansfield

**Mansfield** on linn Inglismaal Nottinghamshire'i krahvkonnas.

2011. aastal elas Mansfieldis 67 885 inimest.

Mansfieldis on suur turuväljak, mille lähedal asuvad muuseum ja teater, mis asutati 1910. aastal kinona.

## Vaata ka
* Mansfield Town
Tugitool

**Tugitool** ehk **leentool** on ühe inimese istumiseks mõeldud, seljatoe ja käetugedega, tavaliselt polsterdusega tool.

## Vaata ka
*diivan
*kanapee
*kiiktool
Leiukoht

**Leiukoht** on geograafiline asupaik, kust midagi leitakse või saadakse. 

Näiteks teadusliku herbaariumi, putukakogu jms puhul märgitakse etiketile kogutud eksemplari leiukoht kui geograafiline asukoht (nt koordinaatidega), mis annab võimaluse selle liigi esinemist samas paigas hiljem kontrollida. 

Sageli räägitakse ka näiteks maavara leiukohast.

## Vaata ka
*Kasvukoht

## Viited
DAD

**DAD** võib tähendada järgmist:
*Đà Nẵngi lennujaama ICAO-kood

**Dad** võib tähendada järgmist:
*ingliskeelne sõna tähenduses 'isa' (hellitavalt)

## Vaata ka
*D-A-D, Taani ansambel
Heino Kask

*Heino Kask (1924–1999), Eesti veepallur ja spordiajakirjanik, Eesti Spordiajaloo Seltsi auliige
*Heino Kask (1932–1993), Eesti orienteeruja ja sporditegelane, spordiühingu Kalev auliige
Vilém Mathesius

**Vilém Mathesius** (3. august 1882, Pardubice – 12. aprill 1945, Praha) oli tšehhi keeleteadlane ja kirjandusajaloolane.

Tema võttis kasutusele lauseõpetuses teema ja reema eristuse.

Ta oli Praha lingvistilise ringi peamisi tegelasi.
Michael Jacksoni auhindade ja nominatsioonide loend

Michael Jackson on võitnud sadu auhindu ja saanud kümneid auhinnanominatsioone.

* AASA = African Ambassadors’ Spouses Association
* ASCAP = American Society of Composers, Authors and Publishers
* BET = Black Entertainment Television
* BMI = British Music Industry
* NAACP = National Association for the Advancement of Colored People
* NABOB = National Association of Black Owned Broadcasters
* NARAS = The National Academy Of Recording Arts & Sciences
* NARM = National Association Of Recording Merchandisers

## Viited
Asher Brown Durand

**Asher Brown Durand** (21. august 1796 Maplewood &ndash; 17. september 1886 Maplewood) oli Ameerika maalikunstnik, graafik ja illustraator, Hudsoni jõe koolkonna liige.

Durand sündis ja suri Maplewoodis (selleaegne nimetus – Jefferson Village). Asher oli üheteistkümnest lapsest kaheksas, tema isa oli kellas- ja hõbesepp. 

Aastatel 1812–1817 oli Durand graveerija õpipoiss. 1823. aastal valmis kunstnikul gravüür "Iseseisvusdeklaratsioon".  Durand oli üks 1825. aastal loodud New Yorgi Joonistusühenduse asutajaid. Ühendusest sai hiljem Rahvuslik Disainiakadeemia (praegune Rahvusakadeemia; inglise keeles National Academy of Design, The National Academy). Lisaks Durandile olid asutajaliikmed Samuel Morse ja Thomas Cole. Durant oli ühenduse eesotsas aastatel 1845–1861.

Durand on tuntud ka tänu 1849. aastal Thomas Cole'i mälestuseks valminud teosele "Sugulashinged", millel on kujutatud Hudsoni jõe koolkonna kunstnikku Cole'i ja luuletajat William Cullen Bryanti Catskillsi maastikul. 

## Galerii

Pilt:Declaration.JPG|"Iseseisvusdeklaratsioon" (gravüür). 1823

Pilt:Asher Brown Durand's The Capture of Major Andre.jpg|"Major Andre vangistamine". 1845
Pilt:The Indian's Vespers by Asher Brown Durand, 1847.jpg|"Indiaani õhtupalvus". 1847
Pilt:Asher Durand Kindred Spirits.jpg|"Sugulashinged". 1849
Pilt:Nature Study Trees Newburgh New York Asher B Durand.jpeg|"Looduseskiis, puud, Newburgh, New York". 1849
Pilt:Pastoral_Landscape_-_Asher_Durand.jpg|"Pastoraalmaastik". 1861
Pilt:Amerscenery_durand.jpg|"Metsamaastik". 1855
AsherDurand-Georgianna_Frances_Adams.jpg|"Georgianna Frances Adamsi portree", u 1860 
Pilt:Rocky_Cliff_Asher_Durand.jpeg|"Kaljupank". 1860
Pilt:WLA_brooklynmuseum_The_First_Harvest_in_the_Wilderness.jpg|"Esimene lõikus kõnnumaal"


## Välislingid

*Smithsonian Institution, Asher B. Durand Biography
*White Mountain paintings by Asher Brown Durand
*Biography of Asher Brown Durand on White Mountain Art & Artists
*Artcyclopedia: Paintings in Museums and Public Art Galleries
*Art Archive - Asher Brown Durand
*New York Historical Society - Lee A. Vedder, Luce Curatorial Fellow in American Art
*"Property and Progress: Antebellum Landscape Art and Property Law
*Reynolda House Museum of American Art
Tuletael

**Tuletael** (*Fomes fomentarius*) on seeneliik.

Tuletaela viljakeha on hästiarenenud kübaraga, mitmeaastane, pruuni seenelihaga, kõva. Ülapinda katab tihe kõva koorik, mille pind on kasvuvöönditega, kasvaval viljakehal määrdunudvalge või nahkpruun, vanalt tuhkhall. Alapind on tasane või veidi nõgus, purpurse varjundiga pruun. Pärast talve kuni kasvu jätkumiseni on torukeste pind hall.

Tuletaela ei maksa segi ajada tuletaelikuga (*Phellinus igniarius*) ja jänesvaabikuga (*Ganoderma applanatum*).

Eestis on tuletael kõikjal tavaline ja sageli arvukas lehtpuude püstistel ja lamavatel surnud tüvedel ja kändudel. Sagedamini esineb tuletael kaskedel ja leppadel, harvemini haaval, vahtral, tammel, pärnal jt lehtpuudel.

Tuletaela on kasutatud tule süütamiseks, selle järgi on seen ka omale nime saanud.

Tuletael valiti ELUSi Eesti mükoloogiaühingu poolt 2018. aasta seeneks.

## Kirjandus
* Tuomo Niemelä, *Torikseened Soomes ja Eestis*, Tartu: Eesti Loodusfoto, 2008.

## Välislingid

*
Linnade põletamine

**Linnade põletamine** on lihtne kaardimäng.

Seda mängitakse tavaliselt kahekesi, kuid mängijaid võib olla ka rohkem. Enamasti kasutatakse tavalist 52-st kaardist koosnevat mängukaartide pakki. Mäng ei nõua osalejatelt valikute tegemist, vaid põhineb täielikult juhusel. Oma lihtsuse tõttu mängivad seda mängu enamasti lapsed.

## Mängu käik
Segatud kaardipakk jaotatakse võrdselt mängijate vahel. Iga mängija paneb oma paki lauale, kaardiseljad ülespoole. Mängijad võtavad korraga oma paki kõige pealmise kaardi ja asetavad selle laua keskele, kaardi esikülg ülespoole. Kõige tugevama kaardi omanik saab kõik väljakäidud kaardid endale ning asetab nad oma paki alla või enda ette eraldi virna esiküljega ülespoole. Kaartide tugevusjärjestus on alates tugevamast: äss, kuningas, emand, poiss, 10, 9, 8, 7, 6, 5, 4, 3, 2. Kui väljakäidud kaartide hulgas on sama tugevusega kaarte, siis asetavad nende omanikud käidud kaardi peale ühe kaardi tagurpidi ning veel ühe kaardi näoga ülespoole. Tugevama kaardi omanik saab kõik lauale käidud kaardid endale. Kui mängijal saavad väljakäidavast virnast kaardid otsa, pöörab ta oma teise virna ümber ja hakkab sealt kaarte käima. Mängitakse nii kaua, kuni kõik mängijad peale ühe on kõik oma kaardid kaotanud.
Ermitaaž

**Ermitaaž** (ametliku nimetusega **Riiklik Ermitaaž**) on muuseum Venemaal Peterburis. 

1764. aastal Katariina Suure poolt Berliinist omandatud umbes 250 hollandi ja flaami kunstniku teosele ning 1769. aastal Dresdenist omandatud umbes 600 maalile on sajandite jooksul lisandunud hulgaliselt kunstiteoseid kogu maailmast. Külastajatele avati kunstikogu 1852. aastal **Keiserliku Ermitaaži** nime all. 

XXI sajandi algul oli muuseumis ligi kolm miljonit eksponaati kiviajast nüüdisajani, sealhulgas maailma suurim maalikogu, millega see kunstikogu on suurim Venemaa Föderatsioonis ning üks suuremaids ja respekteerituid kunstivaramuid maailmas. Viimaste aastate jooksul on muuseumi laiendatud Talvepalee ees Palee väljakul asuvasse Kindralstaabi hoonesse ja Ülikooli kaldapealsel Vassili saarel asuvasse Menšikovi paleesse. Riigi omanduses oleval muuseumil on ka mitu näitusekeskust välismaal. 

Muuseumis on eksponeeritud teoseid paljudelt autoritelt, kelle hulgas on sellised maailmakuulsad kunstnikud nagu Caravaggio, Francesco Casanova, Paul Cézanne, Leonardo da Vinci, Jacques-Louis David, Edgar Degas, Paul Gauguin, Filippo Lippi, Henri Matisse, Claude Monet, Pablo Picasso, Pierre-Auguste Renoir, Rembrandt, Peter Paul Rubens, Tizian, Vincent van Gogh, Jacob van Ruisdael, Diego Velázquez, Paolo Pagani.

## Asukoht
Nimetus "ermitaaž" tähendab eraklikku arhitektuurilist kompleksi. Väljapanekute põhiosa asub viies 18. sajandil ja 19. sajandil Neeva vasakkaldale püstitatud ehitises:
* *[[Talvepalee]]* (1754–1762), arhitekt Bartolomeo Rastrelli;
* *[[Väike Ermitaaž]]* (1764–1775), Jean-Baptiste Vallin de la Mothe ja Georg Veldteni töö;
* *[[Suur Ermitaaž]]*, tuntud ka kui *Vana Ermitaaž* (1771–1787), arhitekt Georg Veldten;
* *[[Uus Ermitaaž]]* (1839–1851), teostanud Leo von Klenze;
* *[[Ermitaaži teater]]* (1783–1789), arhitekt Giacomo Quarenghi.

Jelizaveta Petrovnale residentsiks ehitatud Talvepalee valmis alles pärast keisrinna surma ja muuseumi rajajaks sai Katariina Suur. Õukonnamelust pääsemiseks laskis Katariina II 1764. aastal ehitada Talvepalee kõrvale pisema pelgupaiga, millest tulenes ka nimetus *Väike Ermitaaž*.

## Galerii

Petersburg-square.jpg|Palee väljak Aleksandri sambaga
Spb 06-2012 Palace Embankment various 13.jpg|Suur Ermitaaž
Южный_павильон_Малого_Эрмитажа_с_Дворцовой.JPG|Väikese Ermitaaži Lõunapaviljon
Spb 06-2012 University Embankment 07.jpg|Menšikovi palee
L'ermitage_-_Edifici_Estat_Major_des_de_plaça_interior.jpg|Kindralstaabi hoone
Leonardo_da_Vinci_Benois_Madonna.jpg|"Benois' madonna"Leonardo da Vinci
Giorgione - Judith - Eremitage.jpg|"Juudit"Giorgione
Correggio,_Ritratto_di_dama,_c.1517-1518.jpg|"Naise portree"Correggio
Rembrandt_Harmensz._van_Rijn_-_The_Return_of_the_Prodigal_Son.jpg|"Kadunud poja tagasitulek"Rembrandt 
Rembrandt_Harmensz._van_Rijn_026.jpg|"Danae"Rembrandt


## Vaata ka
*Isamaasõja galerii

## Märkused

## Välislingid

* Koduleht
* Ermitaaži tutvustus – Peterburi infoportaal (vene keeles)
* Ermitaaži muuseum, ruumilised panoraamid, virtuaaltuur

* Hermitage Amsterdam
* State Hermitage Museum (Photo 1024x768)
Hans Saks

**Hans Saks** (1. oktoober 1894 (ukj) Viljandimaa – 1938 NSV Liit) oli eesti päritolu poliitik (kommunist)

Hans Saks oli aktiivne eesti kommunistlikust liikumisest osavõtja, ta osales 1924. aasta 1. detsembri riigipöördekatses, põgenes pärast riigipöördekatse läbikukkumist Nõukogude Venemaale, kus tegutses Leningradi parteiorganisatsioonides. 

1928. aastal Leningradis toimunud EKP Keskkomitee laiendatud pleenumil valiti ta EKP KK Poliitbüroo liikmekandidaadiks ja Kommunistliku Internatsionaali Eesti sektsiooni büroosse ehk Leningradi Büroosse, mis pidas sidet Kominterniga.

Alates 1934. aastast suunati ta Juudi AO-sse, kus töötas algul masina-traktorijaama (MTJ) poliitosakonna ülemana ja seejärel Stalinski rajooni parteikomitee sekretärina.

Hans Saks hukati 1938. aastal NSV Liidus toimunud poliitiliste repressioonide käigus. 

## Viited

## Välislingid
*Elulugu (vene keeles)
Inge Bråten

**Inge Vidar Bråten** (31. juuli 1948 Rena – 13. aprill 2012) oli Norra suusatreener (mees).

Oma treenerikarjääri jooksul juhendas ta Norra, Rootsi, Kanada ja Šveitsi suusakoondiseid. Tema käe all on teiste seas treeninud Bjørn Dæhlie, Vegard Ulvang ja Thomas Alsgaard. Eestlastest on Inge Bråten juhendanud ja abistanud Kristina Šmigun-Vähit Torino olümpiahooajal.

Aastast 2010 töötas ta Eurospordi kommentaatorina.
Ruuskari

**Ruuskari** (vene *остров Родшер*, soome *Ruuskeri*, rootsi *Rödskär*) on saar Soome lahes Suursaarest 17 km SWW. 

Pindala 0,3 ha. Saareke on kogu Venemaa läänepoolseim punkt, kui mitte arvestada eraldiasuvat Kaliningradi oblastit. Saarel on majakas ja mõned abihooned.

Saar kuulub Venemaale. Enne 1940. aasta märtsi kuulus Soomele, kuid tuli pärast Talvesõda vastavalt Moskva rahulepingule loovutada Nõukogude Liidule.
Darla

**Darla** (sündinud 17. aprillil 2004 Tierpark Berlinis) on Tallinna loomaaia emane amuuri leopard. 

Tallinnas elab ta 2005. aasta sügisest. Tema paariline, isaleopard Freddi on sündinud 13. juulil 1995 Tallinna loomaaias. 

Paari esimesed kolm kutsikat sündisid 15. mail 2008. Kutsikatele pandi nimeks Edgar, Toomas ja Kaia. Edgar elab alates 15. detsembrist 2009 USA-s Pennsylvania osariigis Erie loomaaias ja Kaia alates 16. novembrist 2009 Inglismaal Marwellis. Leopard Toomas elab alates 25. märtsist 2010 Helsingi Korkeasaari loomaaias. 

5. aprillil 2010 sündis Darlal kaks kutsikat, kes said nimeks Hanka ja Hasan. Hasan ja Hanka olid esimesed amuuri leopardid maailmas, kelle sünnile sai kaasa elada otse Internetis. Hanka elab alates 25. oktoobrist 2011 Praha loomaaias.

14. aprillil 2011 sündinud pojale pandi nimeks Baruto. Tema uueks elupaigaks saab La Torbiera eraloomaaed Itaalias.

Ööl vastu 13. aprilli 2012 sündis Darlal kolm emast kutsikat. Nad said nimeks Akra, Freya ja Vlada. Akra elab Moskva loomaaias, Vlada elab Bellewaerde loomaaias ja Freya Yorkshire Wildife Parkis Suurbritannias.

Darla ja Freddy viies pesakond sündis 3. aprillil 2014. Kutsikad said nimeks Dora, Muusi ja Freddo.

## Pildid

Pilt:Hasan - amuuri leopard..JPG|Hasan
Pilt:Amuuri leopard Hanka..JPG|Hanka
Pilt:Darla koos lapskuulsustega..JPG|Darla koos Hasani (puu otsas) ja Hankaga (kännu peal)
Pilt:Darla 3..JPG|Darla


## Viited

## Välislingid
* Tallinna loomaaia veebikaamerad
Eduard Hermann

**Eduard Hermann** on olnud mitme inimese nimi:
*Eduard Hermann (1887–1960), Eesti kergejõustiklane
*Eduard Hermann (1891–1947), Eesti maadleja
Anthony Madigan

**Anthony Morgan Madigan** (4. veebruar 1930 Sydney – 29. oktoober 2017) oli Austraalia poksija ja ragbimängija.

Madigan sai poolraskekaalus (kuni 81 kg) 1960. aasta Rooma olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Cassius Clayle (USA). Ta osales II keskkaalus (kuni 75 kg) 1952. aasta Helsingi olümpiamängude poksivõistlustel, kuid kaotas veerandfinaalis hilisemale pronksmedalivõitjale Stig Sjölinile (Rootsi) ja jäi edasisest medaliheitlusest välja ning poolraskekaalus (kuni 81 kg) 1956. aasta Melbourne'i olümpiamängude poksivõistlustel, kuid kaotas samuti veerandfinaalis hilisemale pronksmedalivõitjale Romualdas Murauskasele (NSV Liit) ja jäi edasisest medaliheitlusest välja.

## Viited

## Välislingid
*
Boniteet

**Boniteet** (ladina *bonitās* 'headus') ehk **kasvukohaheadus** ehk **kõlviku väärtus** on mulla (mulla boniteet), maa (maa boniteet) või metsa (metsa boniteet) suhteline väärtus.

Boniteet omistatakse objektile mingi väärtuse kvantitatiivse hindamise (boniteerimise) käigus. Et võrrelda boniteedi järgi näiteks metsi, moodustatakse boniteediklassid.

## Vaata ka
*Boniteerimine

## Kirjandus
*Ökoloogialeksikon. (1992). Koost. Masing, V. Tallinn: Eesti Entsüklopeediakirjastus
Duplikatsioon

**Duplikatsioon** on mutatsioon, mille korral osa geneetilisest materjalist (geen, kromosoom või mõni nende osa) kahekordistub. 

## Viited
Sergius (Ivannikov)

**Sergius** (vene keeles Сергий; kodanikunimega **Sergei Ivanovitš Ivannikov**, vene keeles Сергей Иванович Иванников; sündinud 29. augustil 1957) on Vene Õigeusu Kiriku vaimulik (piiskop).

2015. aasta maist on ta Vene Õigeusu Kiriku Altai metropoolia pea tiitliga Barnauli ja Altai metropoliit. Aastatel 1986–2003 teenis ta vaimulikuna (preestrina) Vene Õigeusu Kiriku Eesti piiskopkonnas. 

## Elulugu
Ta sündis 29. augustil 1957 Troitskoje asulas Nikolski rajoonis Orjoli oblastis. Ta lõpetas aastal 1972 Troitskoje asulas 8-klassilise kooli, aastal 1972 Livnõ 2. Keskkooli. Aastatel 1975–1977 teenis ta Nõukogude armees. Pärast armeeteenistust töötas autojuhina ja kohalikus õigeusukirikus kojamehena. 

Aastal 1979 astus ta Moskva Vaimulikku Seminari, aastal 1982 Moskva Vaimulikku Akadeemiasse, mille lõpetas aastal 1986. 21. novembril 1985 pühitseti ta diakoniks, 23. veebruaril 1986 preestriks. 

Pärast akadeemia lõpetamist suunas metropoliit Aleksius (Rüdiger) ta 1986. aasta suvel preestriks Vene Õigeusu Kiriku Eesti piiskopkonda. 1. veebruarist 1987 kuni maini 1992 teenis ta preestrina Kuremäe kloostris. Seejärel määrati ta Narva Issanda Ülestõusmise Peakiriku koguduse preestriks, seal olles juhatas ta laste pühapäevakooli; ühtlasi hooldas ta Vasknarva ja Jaama Püha Nikolause kogudust. 30. aprillil 1995 ülendati ta ülempreestriks. 1. juunil 2000 määrati ta Tallinna Aleksander Nevski stavropigiaalse koguduse esipreestriks. 16. juuli 2002 sai ta eriliste teenete eest Eesti kodakondsuse. 1. juunil 2003 määrati ta Tallinna Jumalaema Kõikide Kurbade Rõõmu Ikooni koguduse esipreestriks, kus ta teenis 1. novembrini 2003. 

1. novembrist 2003 määrati ta Moskva Patriarhaadi Välissidemete osakonna töötajaks. 5. jaanuaril 2004 pühitseti ta mungaks nimega *Sergius*. 25. märtsil 2004 määrati ta Vene Jeruusalemma Misjoni liikmeks.

## Tunnustus
* 2003 Narva linna aukodanik

## Viited
Daniel Carleton Gajdusek

**Daniel Carleton Gajdusek** (; 9. september 1923 New Yorgi osariik – 12. detsember 2008 Tromsø) oli ameerika arst ja viroloog.

Ta oli üks prioonide avastajaid ja nendega seotud haiguste uurijaid. Ta näitas, et kuru nakkuslik levik Uus-Guineal on olnud seotud kannibalismiga.
1996. aastal mõisteti süüdi pedofiilias ja kandis aasta vanglakaristust. Pärast vanglast vabanemist 1998. aastal elas peamiselt Amsterdamis, Pariisis ja Norras.
## Eesti
Daniel Gajdusek käis 2000. aasta detsembris Eestis ja esines mõne loenguga Tartus.

2016. aastal ilmus eesti keelde tõlgitult Hanya Yanagihara raamat "Inimesed puude võras", mis on osaliselt inspireeritud Gajduseki tööst ja elust (temal põhinev tegelaskuju romaanis on Abraham Norton Perina) ning temast kui pedofiilist.

## Tunnustus
Daniel Carleton Gajdusek pälvis 1976. aastal Nobeli füsioloogia- või meditsiiniauhinna.

1978. aastal valiti ta Ameerika Filosoofiaseltsi liikmeks.

## Kirjandus
*Hanya Yanagihara 2016 [2013]. *Inimesed puude võras*. Inglise keelest tõlkinud Krista Eek. (Sari "Punane Raamat".) Tallinn: Tänapäev. (Orig. 2013, *The People in the Trees*. Doubleday.)
Viroloog

**Viroloog** on teadlane või arst, kes tegeleb viiruste uurimise ehk viroloogiaga.

Eesti tuntuim viroloog on Tartu Ülikooli rakendusviroloogia professor Andres Merits. Eesti päritolu oli ka ameerika viroloog ja rakubioloog Igor Tamm (1922–1995).
Grahame Cheney

**Grahame Francis Cheney** (sündinud 27. aprillil 1969 Lithgow's Uus-Lõuna-Walesis Austraalias) on Austraalia endine poksija.

Cheney sai I kergekeskkaalus (kuni 63,5 kg) 1988. aasta Seouli olümpiamängude poksivõistlustel hõbemedali, kaotades finaalis kuldmedali- ja olümpiavõitjale Vjatšeslav Janovskile (NSV Liit).

Cheney poksis aprillist 1991 kuni märtsini 1996 elukutselisena. Ta pidas kokku 20 kohtumist, millest võitis 17 (neist 11 nokaudiga) ja kaotas 3 (neist 2 nokaudiga) kohtumist. Ta on olnud elukutseliste erinevate kaalukategooriate Austraalia meister ning erinevate kaalukategooriate ja poksiorganisatsioonide maailmameister.

## Viited

## Välislingid
* 
*
Gunta Virkava

**Gunta Virkava** (sündinud 28. jaanuaril1951) on läti näitleja. Ta lõpetas 1975. aastal Läti Riikliku Konservatooriumi Teatriteaduskonna ja töötas samast aastast alates kuni 2016. aasta detsembri lõpuni näitlejana Läti Rahvusteatris.

Alates 1967. aastast on ta mänginud paljudes filmides. Sealhulgas on ta mänginud peaosa Tallinnfilmi 1971. aastal valminud mängufilmis "Don Juan Tallinnas".

## Viited

## Välislingid

*Gunta Virkava andmebaasis IMDb
*Gunta Virkava kinopoisk.ru andmebaasis
*Gunta Virkava kino-teatr.ru lehel
Ivan Tuhkru

**Ivan Tuhkru** (ka *Jaan Tuhkru*; 12. märts 1914 Novgorodi kubermang – 10. september 1998 Tallinn) oli Nõukogude Liidu sõjaväelane (kindralmajor). 

Ta lõpetas 1940. aastal sõjakooli ning teenis hirljem soomusväes. Ta teenis aastatel 1945–1946 Nõukogude okupatsiooniväes Ida-Austrias ning saadeti 1946. aastal teenistusse Eestisse.

Aastatel 1954–1975 oli ta Eesti NSV sõjakomissar.

Tuhkru suri 10. septembril 1998 Tallinnas ja maeti 16. septembril Tallinna Pärnamäe kalmistule.

## Tunnustus
*Punalipu orden

## Isiklikku
Tema vend oli koolitegelane ja memuarist Paul Tuhkru.

## Viited

## Välislingid
*Иван Иванович Тухкру биография. People.su
*Ivan Ivani p. Tuhkru. Militaar.net
Antonio da Correggio

**Antonio Allegri da Correggio** (august 1489 Correggio – 5. märts 1534 Correggio), keda tuntakse tavaliselt **Correggio** nime all, oli Itaalia renessansi Parma koolkonna väljapaistvaim kunstnik, kellelt pärinevad 16. sajandi ühed kõige jõulisemad ja sensuaalsemad teosed. 

Jõulise kompositsiooni, illusionistliku perspektiivi ja teatraalse rakursi kasutamine Correggio teostes oli 18. sajandi rokokoostiili ettekuulutuseks.

## Vaata ka
* "Noli me tangere"

## Välislingid

* Corregio teosed veebigaleriis, otsitav andmebaas
* http://www.ibiblio.org/wm/paint/auth/correggio/
* Freedberg, Sydney J. (1993). Pelican History of Art. ed. Painting in Italy, 1500-1600. pp. 267–290, 412–416.
* Catholic Encyclopedia article It does not cite the mythological theme pictures.
* Correggio, by Estelle M. Hurll, 1901, Gutenberg projekt
* Works by Correggio at www.antoniodacorreggio.org
* Correggio exposition in Rome, Villa Borghese, 2008 (inglise keeles)
* Video - Parma katedraal, neitsi Maarja taevaminek
1969. aasta Kreeka-Rooma maadluse maailmameistrivõistlused

**Maailmameistrivõistlused [[Kreeka-Rooma maadlus]]es** 1969. aastal toimusid Argentinas Mar del Platas.

## Medalid
Stig Sjölin

**Stig Karl Olof Sjölin** (21. detsember 1928 Värnamo, Värnamo vald, Jönköpingi lään – 9. jaanuar 1995 Helsingborg) oli Rootsi poksija.

Sjölin oli kokku seitsmekordne Rootsi meister – keskkaalus (kuni 73 kg) 1949. aastal, I keskkaalus (kuni 71 kg) 1951. aastal ning II keskkaalus (kuni 75 kg) aastatel 1952–1954 ja 1956–1957. 

Sjölin sai II keskkaalus (kuni 75 kg) 1952. aasta Helsingi olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Floyd Pattersonile (USA). Ta osales II keskkaalus (kuni 75 kg) 1956. aasta Melbourne'i olümpiamängude poksivõistlustel, kuid kaotas 1. ringis hilisemale pronksmedalivõitjale Víctor Zalazarile (Argentina) ja jäi edasisest medaliheitlusest välja.

Sjölin võitis II keskkaalus (kuni 75 kg) kuldmedali ja tuli Euroopa meistriks 9. Euroopa meistrivõistlustel (Milano, 1951). Ta sai keskkaalus (kuni 73 kg) hõbemedali 8. Euroopa meistrivõistlustel (Oslo, 1949), kaotades finaalis kuldmedalivõitjale ja Euroopa meistrile László Pappile (Ungari), pronksmedali 10. Euroopa meistrivõistlustel (Varssavi, 1953), kaotades poolfinaalis hilisemale kuldmedalivõitjale ja Euroopa meistrile Dieter Wemhönerile (Lääne-Saksamaa) ning hõbemedali 11. Euroopa meistrivõistlustel (Lääne-Berliin, 1955), kaotades finaalis kuldmedalivõitjale ja Euroopa meistrile Gennadi Šatkovile (NSV Liit).

## Viited

## Välislingid
*Stig Sjölin lehel Ringside. Rootsi keeles
*
Zootehnika

**Zootehnika** ehk **loomakasvatusteadus** uurib koduloomade pidamist, sh optimaalseid pidamistingimusi ja aretamist.

Eestis saab zootehnikat õppida Eesti Maaülikoolis.
Mati Niin

**Mati Niin** (sündinud 31. augustil 1941 Anija vallas Harjumaal) on Eesti geoloog.

## Elulugu
Mati Niin on töölise poeg.

Ta lõpetas 1959 Kehra Keskkooli, 1965 Tartu Ülikooli geoloogia osakonna ning kaitses 1996. aastal samas geoloogia-mineraloogiamagistri kraadi väitekirjaga "Eesti aluskorra svekofennia granitoidid: klassifikatsioon geoloogilise struktuuri ning mineraalse ja keemilise koostise alusel". Ta on töötanud 1965–71 EGV teemarühmas, 1971–92 Eesti Geoloogiakeskuses süvakaardistamisel, 1992–98 aluskorra geokeemia sektoris, 1998. aastast geokeemia ja keskkonnageoloogia osakonnas.

## Teadustöö
Mati Niin on uurinud mitmel pool Eestis, Suursaarel ja Karjalas aluskorrakivimeid. Ta on avaldanud teadustöid süvakaardistamise, petrograafia, mineraloogia ja maagistumise kohta. Niin on üks Eesti aluspõhja maavarade kaardi (2004) ja Eesti pinnakatte maavarade kaardi (2005) koostajaist.

## Teoseid
* Кристаллический фундамент Эстонии (kaasautor). М, 1983
* On mineralogy of porphyraceous potassium granites of small massifs in the northern Estonian basement (kaasautor). // Proceedings of the Estonian Academy of Sciences: Geology 43 (1992) 4
* Subjotnian Rapakivi granites and related rocks in the surroundings of the Gulf of Finland (kaasautor). // Geological Survey Finland, Special Paper 21 (1996)
* About the petrography and mineralogy of the crystalline basement rocks in the Kärdla impact crater area, Hiiumaa Island, Estonia (kaasautor)․ // Eesti Geoloogiakeskuse Toimetised 6 (1996) 1
* Svecofennian granitoids of the crystalline basement of Estonia։ classification on the basis of geological structure, mineral and chemical composition․ // Eesti Geoloogiakeskuse Toimetised 7 (1997) 1
* Non-acid igneous rocks of the crystalline basement of Estonia // Eesti Geoloogiakeskus Toimetised 10 (2002) 1
* Outlines of the Precambrian basement of Estonia (kaasautor)․ // Eesti TA Toimetised Geoloogia 53 (2004) 3

## Viited

## Kirjandus
* Eesti teaduse biograafiline leksikon, 3. köide
* "Eesti geoloogia: biograafiline teatmik". Tallinn, 1995, lk 77
Correggio

**Correggio** on väikelinn Itaalias Reggio Emilia provintsis Po orus.

Linna pindala on 77 km² ja linnas on 31. mai 2007 seisuga 23 285 elanikku.

## Viited
Tartu Ülikooli Sihtasutus

**Tartu Ülikooli Sihtasutus** on sihtasutus, mis tegeleb Tartu Ülikoolile tehtud annetuste vahendamise ja neist vahenditest stipendiumide väljaandmisega. 

Tartu Ülikooli sihtasutuse ülesandeks on:

* vahendada sihtotstarbelisi toetusi Tartu Ülikoolile, Tartu Ülikooli üliõpilastele, õppejõududele ja teadustöötajatele;
* anda välja preemiaid ja stipendiume ning finantseerida uurimisprogramme;
* paigutada toetustena laekunud raha ja vara majanduslikult otstarbekalt, arvestades sihtasutuse eesmärke.

Sihtasutus on aastate jooksul kogunud üle 7 miljoni euro annetusi. Sihtasutuse vahendusel on loodud üle 100 erineva fondi ja stipendiumi, mille kaudu toetatakse üliõpilasi ja teadlasi. Kokku on sihtasutus välja maksnud üle 4,9 miljoni euro stipendiumiteks ja toetusteks, aidates enam kui 3000 üliõpilast ja teadlast nende akadeemilisel teekonnal.

Sihtasutuse asutas 7. juulil 1997. aastal Tartu Ülikool, asutamisotsusele kirjutas alla rektor professor Peeter Tulviste. 1. augustil 1997 kanti sihtasutus mittetulundusühingute ja sihtasutuste registrisse.

## Juhtimine
President Lennart Meri oli Tartu Ülikooli Sihtasutuse patroon alates selle asutamisest. Sirje Karis on Tartu Ülikooli sihtasutuse patroon alates 14. juunist 2022**.**

Sihtasutust juhib strateegiliselt 8-liikmeline nõukogu, mille praegune koosseis alustas tööd 7. juunil 2024. aastal ja põhikirja järgi kehtivad nõukogu volitused neli aastat. 

Nõukogu korraldab sihtasutuse juhtimist, võtab vastu strateegilisi otsuseid ning kontrollib sihtasutuse tegevust. Nõukogu nõusolek on vaja kõikide suuremahuliste varade kasutamist ja käsutamist puudutavate tehingute tegemisel.

#### Juhatajad
TÜ sihtasutuse juhatajad:

* '''Leelo Muru''' (14.11.2024–...)
* '''Katriin Fisch-Uibopuu''' (05.04.2021–20.11.2024)
* '''Triin Vakker''' (16.12.2013–05.04.2021)
* '''Ruth Kotsar''' (01.11.2004–16.12.2013)
* '''Toomas Neemre''' (30.01.2004–01.11.2004)
* '''Sten Soosaar''' (17.07.2002–30.01.2004)
* '''Indrek Mustimets''' (02.12.1999–30.01.2004)
* '''Margus Ots''' (01.08.1997–02.12.1999)

#### Nõukogu liikmed

* **[[Andres Sutt]]**, nõukogu esimees  
* **[[Raigo Uukkivi]]**, nõukogu liige  
* **[[Hannes Vallikivi]]**, nõukogu liige 
* **[[Agris Peedu]]**, nõukogu liige  
* **[[Aune Valk]]**, nõukogu liige
* '''Tuul Sepp''', nõukogu liige
* **[[Siiri Odrats-Koni]]**, nõukogu liige
* **[[Eero Pärgmäe]]**, nõukogu liige

## Välislingid
*Sihtasutuse koduleht
Francesco Bianchi Ferrara

**Francesco Bianchi** (1447– 8. veebruar 1510), tuntud ka kui **Francesco del Bianchi Ferrara** või **Il Frare**, oli Itaalia renessansi maalikunstnik. 

Tema sünnikohana on nimetatud nii Ferrarat kui ka Modenat. 

Tema kaasaegsed hindasid ta töid kõrgelt. Ta oli Cosimo Tura õpilane ja Antonio da Correggio õpetaja. 

Louvre'is on tema teos "Neitsi Maarja ja laps troonil koos kahe pühakuga".

## Allikad
* Bryan, Michael (1886). Graves, Robert Edmund. ed. Dictionary of Painters and Engravers, Biographical and Critical (Volume I: A-K) (Original from Fogg Library, Digitized May 18, 2007 ed.). York St. #4, Covent Garden, London: George Bell and Sons. pp. 124–125.

## Välislingid
* Delfiinil ratsutav Arion
* BBC Your Paintings Neitsi Maarja lapsega, õlimaal puidul,&nbsp;55,2 × 41,5 cm, Collection: York Museums Trust